ଭାନ୍ ଡୋରେନ୍ ଶ୍ରେଷ୍ଠ ହକି ଖେଳାଳି\nବର୍ଲିନ, ୬ା୨ (ପି.ଟି.)-ଅନ୍ତର୍ଜାତୀୟ ହକି ଫେଡେରେଶନ (ଏଫ୍ଆଇଏଚ୍) ୨୦୧୭ ହକି ଷ୍ଟାର ପୁରସ୍କାର ଉତ୍ସବ ଏଠାରେ ସୋମବାର ରାତିରେ ଅନୁଷ୍ଠିତ ହୋଇଯାଇଛି। ଏଥିରେ ବେଲଜିୟମର ଆର୍ଥର ଭାନ୍ ଡୋରେନ ଦୁଇଟି ପୁରସ୍କାର ଜିତିଛନ୍ତି। ସେ ବର୍ଷର ଶ୍ରେଷ୍ଠ ପୁରୁଷ ହକି ଖେଳାଳି ଓ ବର୍ଷର ଶ୍ରେଷ୍ଠ ଉଦୀୟମାନ ଖେଳାଳି ବିବେଚିତ ହୋଇଛନ୍ତି।\nଭାନ୍ ଡୋରେନ୍ ଶ୍ରେଷ୍ଠ ହକି ଖେଳାଳି\t February 6th, 22:50 PM February 6th, 22:50 PM\nବର୍ଲିନ, ୬ା୨ (ପି.ଟି.)-ଅନ୍ତର୍ଜାତୀୟ ହକି ଫେଡେରେଶନ (ଏଫ୍ଆଇଏଚ୍) ୨୦୧୭ ହକି ଷ୍ଟାର ପୁରସ୍କାର ଉତ୍ସବ ଏଠାରେ ସୋମବାର ରାତିରେ ଅନୁଷ୍ଠିତ ହୋଇଯାଇଛି। ଏଥିରେ ବେଲଜିୟମର ଆର୍ଥର ଭାନ୍ ଡୋରେନ ଦୁଇଟି ପୁରସ୍କାର ଜିତିଛନ୍ତି। ସେ ବର୍ଷର ଶ୍ରେଷ୍ଠ ପୁରୁଷ ହକି ଖେଳାଳି ଓ ବର୍ଷର ଶ୍ରେଷ୍ଠ ଉଦୀୟମାନ ଖେଳାଳି ବିବେଚିତ ହୋଇଛନ୍ତି। ଭାନ୍ ଡୋରେନ କ୍ରମାଗତ ଦ୍ୱିତୀୟ ବର୍ଷ ପାଇଁ ଶ୍ରେଷ୍ଠ ଉଦୀୟମାନ ଖେଳାଳି ବିବେଚିତ ହୋଇଛନ୍ତି। ଅନ୍ୟପକ୍ଷରେ ଆର୍ଜେଣ୍ଟିନାର ଡେଲଫିନା ମେରିନୋ ୨୦୧୭ ବର୍ଷର ଶ୍ରେଷ୍ଠ ମହିଳା ଖେଳାଳି ଭାବେ ପୁରସ୍କୃତ ହୋଇଛନ୍ତି। ଆର୍ଜେଣ୍ଟିନାର ମାରିଆ ଜୋସ୍ ଗ୍ରାନାଟୋ ମଧ୍ୟ କ୍ରମାଗତ ଦ୍ୱିତୀୟ ବର୍ଷ ପାଇଁ ବର୍ଷର ଶ୍ରେଷ୍ଠ ଉଦୀୟମାନ ମହିଳା ଖେଳାଳି ବିବଚେିତ ହୋଇଛନ୍ତି। ବର୍ଷକ ପୂର୍ବେ ସେ ଭାରତରେ ଏହି ପୁରସ୍କାର ଲାଭ କରିଥିଲେ। ଇଂଲଣ୍ଡ ତଥା ଗ୍ରେଟ୍ ବ୍ରିଟେନର ମ୍ୟାଡି ହିଞ୍ଚ୍ ଲଗାତର ଦ୍ୱିତୀୟ ବର୍ଷ ପାଇଁ ଶ୍ରେଷ୍ଠ ମହିଳା ଗୋଲ କିପର ପୁରସ୍କାର ଜିତିଛନ୍ତି। ବେଲଜିୟମର ଭିନ୍ସେଣ୍ଟ ଭାନାସ୍କ ବର୍ଷର ଶ୍ରେଷ୍ଠ ପୁରୁଷ ଗୋଲକିପର ବିବେଚିତ ହୋଇଛନ୍ତି। ଘଟଣାକ୍ରମେ କୌଣସି ଭାରତୀୟଙ୍କ ନାମ ଏଥର ପୁରସ୍କାର ପାଇଁ ସୁପାରିସ ହୋଇ ନ ଥିଲା। ଖେଳାଳିମାନଙ୍କ ବ୍ୟତୀତ ଶ୍ରେଷ୍ଠ କୋଚ୍ଙ୍କୁ ମଧ ପୁରସ୍କୃତ କରାଯାଇଥିଲା। ଅଷ୍ଟ୍ରେଲିଆର କିମ୍ବଦନ୍ତୀ ଆଲିସନ ଆନାନ ବର୍ଷର ଶ୍ରେଷ୍ଠ ମହିଳା କୋଚ୍ ବିବେଚିତ ହୋଇଥିଲେ। ତାଙ୍କ ସଫଳ ପ୍ରତ୍ୟେକ୍ଷ ତତ୍ତ୍ୱାବଧାନରେ ନେଦରଲାଣ୍ଡ ଉଭୟ ହକି ଓ୍ବାଲର୍ଡ ଲିଗ୍ ଓ ରାବୋବ୍ୟାଙ୍କ ୟୁରୋହକି ଚାମ୍ପିୟନଶିପ୍ ଟାଇଟଲ ଜିତିଥିଲା। ଅନ୍ୟପକ୍ଷରେ ଆର୍ଜେଣ୍ଟିନାରେ ମାକ୍ସ କାଲ୍ଡାସ ଓ ନ୍ୟୁଜିଲାଣ୍ଡର ଶେନ୍ ମ୍ୟାକ୍ଲିଅଡ୍ଙ୍କୁ ମିଳିତ ଭାବେ ବର୍ଷର ଶ୍ରେଷ୍ଠ ପୁରୁଷ କୋଚ୍ ଭାବେ ପୁରସ୍କୃତ କରାଯାଇଥିଲା। କାଲ୍ଡାସ୍ଙ୍କ ତତ୍ତ୍ୱାବଧାନରେ ନେଦରଲାଣ୍ଡ ପୁରୁଷ ଦଳ ରବୋବ୍ୟାଙ୍କ ୟୁରୋହକି ଚାମ୍ପିୟନଶିପ୍ ଜିତିଥିବାବେଳେ ମ୍ୟାକ୍ଲିଅଡ୍ଙ୍କ ନେତୃତ୍ୱରେ ବେଲଜିୟମ ଜୋହାନ୍ସବର୍ଗଠାରେ ଓ୍ବାଲର୍ଡ ହକି ଲିଗ୍ ସେମିଫାଇନାଲ ଜିତିଥିଲା। ଏଫ୍ଆଇଏଚ ଏହାର ଓ୍ବେବ୍ସାଇଟ୍ ଜରିଆରେ ୧୦୦,୦୦୦ରୁ ଅଧିକ ହକିପ୍ରେମୀ, କୋଚ୍ ଓ ଖେଳାଳିଙ୍କ ମତାମତ ବିଚାରକୁ ନେଇ ପୁରସ୍କାର ତାଲିକା ପ୍ରସ୍ତୁତ କରିଥିଲା।
